1.
Po na kosepelisa bino, bandeko batángi ya Magazine Suka
Epoque, tofungoli esika oyo, Rubrike ya Masoló.
2.
Ezali esika epesami na moto nyonso oyo azali na mwa lisoló ya
kobeta po na batangi to ba lecteurs ya Magazine na bino na version ya
Internet (online).
3.
Masoló nyonso oyo ezali kotíndama awa, ezali na
lifuti (prime, paiement) te.
Elingi koloba: Suka Epoque akobimisa masoló
yango awa, kasi akopésela yango mbóngo te. Po ezali esika
po na ba oyo bazali pe na likabo (don) ya kokoma, kasi bazwi nanu makoki
(moyen) ya ko bimisa makomi na bango te, po batu bakoka kotánga.
Esika oyo efungwami pe po na mutu nyonso oyo amekaka kodessiner ata
moke moke.
Soki botindeli biso dessin, tokoki pe kobimisa yango awa.
4.
Lisoló nyonso ekobimisama awa, ekozala na kombo ya moto
oyo atindaki lisoló yango.
Tokoki
pe kobimisa lisoló yango na kombo ya mibalé (surnom) soki
mokomi (auteur) asengi ke ezala bongo.
5.
Masolo oyo ekotindama awa, ezali na responsabilité ya
moto oyo akomi yango.
Na yango tosengi na bino, soki bokotindela biso masoló, boyeba
ko respecter vie privée ya bandeko mosusu, pe bobosana te ke
tina monene ya Magazine na biso ezali se ya kosepelisa bino pe kopesa
mwa toli na ndenge ya malamu.
6.
Ba dessins to pe makomi, (masoló) oyo bokotindela biso,
ekoleka na rédaction na biso, pe kuna nde bakodécider
soki lisoló ekobimisama to te.
Na yango tosengi na bino, bozala na comprehension soki masoló
misusu ebimisami te.
7.
Na sima ya mwa tango, tokozala kosala mwa sondage, po na koyeba
lisoló nini esepelisi bato mingi. Mpe na sima, Mokomi (Auteur)
ya lisoló yango akozwa mwa cadeau (mbanu).
8.
Moto nyonso oyo atindi to akotinda soki lisoló to ba
dessins, elingi koloba ke asi atángi,
a comprendre, pe andimi mibéko oyo.
unk lin_Latn lin_Latn unk lin_Latn lin_Latn ita_Latn unk lin_Latn fur_Latn lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn unk lin_Latn lin_Latn lin_Latn